बोलीं- 23 साल में ऐसा कभी नहीं हुआ, मीडिया ने कैमरे बंद कर लिए
Priyanka Chopra Shocking Incident - Love Again Movie Premiere. प्रियंका चोपड़ा अपनी फिल्म लव अगेन को लेकर बेहद सुर्खियों में हैं। बीते दिनों एक्ट्रेस अपनी फिल्म के प्रीमियर में पहुंची थीं, इस दौरान उन्होंने ब्लू ऑफ शोल्डर गाउन पहना था
प्रियंका चोपड़ा अपनी फिल्म लव अगेन को लेकर बेहद सुर्खियों में हैं। बीते दिनों एक्ट्रेस अपनी फिल्म के प्रीमियर में पहुंची थीं, इस दौरान उन्होंने ब्लू ऑफ शोल्डर गाउन पहना था। एक्ट्रेस की यह ड्रेस दिखने में जितनी खूबसूरत थी, उसे पहनने का एक्सपीरिएंस उतना ही बुरा रहा। प्रियंका ने हाल ही में बताया कि इवेंट में उनके साथ कार्पेट पर हादसा हुआ और वो गिर गईं। हालांकि, अच्छी बात यह थी किसी ने उनके गिरने की तस्वीरें या वीडियो नहीं बनाई।
सभी पिक्चर्स क्लिक करने में बिजी थे, तभी मैं गिर गई
अमेरिकन चैनल ABC के टॉक शो ‘द व्यू’ में प्रियंका ने बताया कि वो लव अगेन के प्रीमियर पर अपनी हाई हील्स की वजह से रेड कार्पेट पर गिर गई थीं। उस वक्त पैपराजी और प्रेस सभी वहां मौजूद थे।
इस बारे में बात करते हुए उन्होंने कहा- ‘मैंने इस बारे में बात नहीं की है, क्योंकि मैं हर रोज सोशल मीडिया पर इस चीज की देखने की कोशिश करती हूं। मैंने इस ड्रेस के साथ हाई हील्स पहनी थी, ताकि मेरी ड्रेस जरूरत के मुताबिक लंबी दिखे। रेड कार्पेट प्रेस के लोगों से भरा हुआ था, उस वक्त हर कोई पिक्चर्स क्लिक करने में बिजी था। तभी मैं अचानक वहां गिर गई।’
सभी पैपराजी ने अपने कैमरे बंद कर लिए
प्रियंका ने आगे कहा- 'जैसे ही मैं गिरी सभी पैपराजी ने अपने कैमरे बंद कर दिए। ये कुछ ऐसा है जो मैंने अपने 23 साल के करियर में कभी नहीं देखा। पैपराजी ने मुझे इसके बारे में टेंशन न लेने की सलाह दी।’
तब से अब तक मेरी कोई फोटो सामने नहीं आई
प्रियंका ने कहा- 'मैं एक सेकंड के लिए डर गई थी। तब पैपराजी ने कैमरे बंद करते हुए कहा- आप बहुत अच्छी हो। फिर मैं खड़ी हुई और तब से अभी तक मेरे गिरने की कोई क्लिप कहीं नहीं है।' प्रियंका ने बताया कि उन्हें गिरने से बचाने के लिए उनके पति निक जोनस समेत 5 लोग लगे हुए थे। इसके बावजूद वो खुद को संभाल नहीं सकीं और गिर गईं।'